01. detsember on ülemaailmne  AIDS'i vastu võitlemise päev. On kummaline kokkusattumine, et sellel päeval proovis hirmus vasak-poliitiline AIDS võtta võimu Eesti Vabariigis. Pean silmas eelkõige Jan Janovitš Anvelt'i (Jaan Anvelt) nimelise kommunisti poolt juhitud mässukatset 1924. aasta 01. detsembril.    Kui 1924. aastal sai poliitiline AIDS peatatud, ei peatunud ta siiski täielikult vaid ajas vaikselt oma juuri meie riigikese sisse sügavalt haigestunud idanaabri toel ning 16 aastat hiljem lahvatas ta punnivinnilisena  ning eesti ühiskonda mädandava vasakpoolse voolusena taas täies jõus meie rahva peale. Eestist sai sotsialistlik riik ning "vabatahtlikult" venemaa (tollal NSVL) osa.    Justkui tänutäheks 1924. aasta mässu nõukogulikele märtritele ning kummardusena omade poolt tapetud mässu juhile Jaanile (Jaan Anvelt) vahistati 01. detsembril e. mässu 16. aastapäeval 1940. aastal üks teine Jaan - eestlaste poolt sügavalt austatud ja armastatud Jaan Tõnisson.    On 01. detsember 1940    1940. aastal, kui Eesti Nõukogude Liidu poolt okupeeriti, pidas juba üle 70-aastane Tõnisson oma viimse poliitilise võitluse, kui ta korraldas juulis toimunud Riigivolikogu valimistel opositsioonikandidaatide ülesseseadmist. Kommunistide vastuseisu tõttu sellest asja ei saanud, küll aga tekitas Tõnissoni tegevus Nõukogude võimu kehtestajates veelgi suuremat viha tema vastu.